
	[bookmark: nev]SZALKAI RÉKA
Építőmérnöki
BSc, 7. félév
Szent István Egyetem
Ybl Miklós Építéstudományi Kar
	






Témavezetők:
	dr. Imre Emőke PhD
kandidátus,  Budapesti Műszaki Egyetem
SZIE, YBL Miklós Építéstudományi Kar

	dr. Rajkay Kálmán
MTA doktor,  MTA Agrártudományi Kutatóközpont
Talajtani és Agrokémiai, Növényvédelmi Kutatóintézet




A szemeloszlás, a tömörség és a víztartás összefüggése

A TDK feladatom a különböző homoktalajok fizikai jellemzőinek, köztük víztartási görbéjének, mérése. Ehhez a talajkeverékek a Bochumi Egyetemen készültek, a minták minimális és maximális tömörségét itt bemérték a német szabvány szerint. Az MTA Agrártudományi Kutatóközpont Talajtani és Agrokémiai, Növényvédelmi Kutatóintézetben bekészítettem a mintákat víztartási görbe méréshez.
A munka előkészítő fázisában ellenőriztem az eddig mért adatok helyességét, ehhez két korábbi adatbázist használtam, valamint két elvet (Kabai és Lőrincz). Kabai Imre elvének lényege, hogy az emax, emin arány közel állandó. Eredményem szerint ez statisztikailag igaz, de a német, illetve a hazai módszernél más. A statisztikai vizsgálatok szerint csak az emax kísérlet tér el lényegesen egymástól, azaz ebben van valahol az eltérés oka. Lőrincz elve hogy ha a frakciók tömörségét nézzük, az a dmax növekedésével nő. Mivel a frakcióhatárok duplázódnak, a d nagyobb értékéhez szélesebb a frakció terjedelme, több szemcseméretből áll, ezért jobban kitöltődik a szemcseváz. Eredményeim szerint ez a hatás a német eljárás esetén nem észlelhető szemben a magyar eljárással.



